যোগীরাজ্যে প্রকাশ্যে কোপানো হল সাংবাদিককে! চাঞ্চল্য

ওয়েব ডেস্ক : যোগীরাজ্যে প্রকাশ্যে খুন (Murder) সাংবাদিক (Journalist)। ঘটনায় চাঞ্চল্য ছড়িয়েছে। ঘটনাটি ঘটেছে প্রয়াগরাজের সিভিল লাইনস এলাকার হোটেল হর্ষের সামনে। জানা গিয়েছে, তাঁর উপর ধারাল অস্ত্র নিয়ে চড়াও হয় বেশ কয়েকজন দুষ্কৃতী। তার পর সাংবাদিকের উপর একের পর এক এলোপাথাড়ি কোপ মারা হয়। ঘটনায় গুরুতর আহত হন তিনি। এর পর তাঁকে হাসপাতালে নিয়ে গেলে চিকিৎসকরা তাঁকে মৃত বলে ঘোষণা করেন।

জানা গিয়েছে, ওই সাংবাদিকের নাম লক্ষ্মী নারায়ন ওরফে পাপ্পু সিং। বয়স ৫৪। বৃহস্পতিবার এমন নৃশংস ঘটনা ঘটেছে বলে খবর। গুরুতর আহত হওয়ার পর ওই সাংবাদিককে (Journalist) স্বরূপ রানি নেহরু হাসপাতালে নিয়ে যাওয়া হয়েছিল। কিন্ত চিকিৎসকরা তাঁকে মৃত বলে ঘোষণা করেন।

আরও খবর : সুপ্রিম কোর্টের পরবর্তী প্রধান বিচারপতি হচ্ছেন সূর্যকান্ত! কে তিনি?

পুলিশ (Police) সূত্রে খবর, প্রয়াত সাংবাদিক পাপ্পু ছিলেন হাই কোর্টের বার অ্যাসোসিয়েশনের প্রাক্তন প্রেসিডেন্ট অশোক সিংয়ের ভাইপো। কিন্তু তাঁকে এমনভাবে কেন খুন করা হল? তা নিয়ে ইতিমধ্যে একাধিক প্রশ্ন উঠে গিয়েছে। খুনের পিছনে মোটিভ কী? সেটাও পুলিশ এখনও খুঁজে পায়নি নবে জানা যাচ্ছে। তবে এই ঘটনা নিয়ে ইতিমধ্যে তদন্ত শুরু করে দিয়েছে পুলিশ। মৃতের পরিবারের তরফেও দুষ্কৃতীদের কঠোর শাস্তির দাবি জানানো হয়েছে।

অপরাধীদের ধরার জন্য সিসিটিভি ফুটেজ খতিয়ে দেখছে পুলিশ (Police)। সূত্রের খবর, ইতিমধ্যে বিশাল নামে এক অভিযুক্তকে ইতিমধ্যে গ্রেফতার করেছে তদন্তকারীরা। জানা গিয়েছে, অভিযুক্ত পালানোর চেষ্টা করার সময় তার পায়ে তিনটি গুলি লাগে। আপাতত ওই অভিযুক্ত ভর্তি হাসপাতালে। আরও কয়েকজনকে হেফাজতে নিয়ে জিজ্ঞাসাবাদ চালাচ্ছে পুলিশ।